stanford-oval/wikipedia huggingface dataset:
Ylistaron baptistiseurakunta
Historia

Baptistien vaikutus alkoi Ylistarossa vuonna 1877. Tuolloin Esaias Lundberg vieraili pitäjässä. Ylistarossa oli myöhemmin herätystä ruotsinkielisen evankelistan E. F. Berglundn sekä suomenkielisten Daavid Jokisen ja M. Mäntylän vaikutuksesta. Johan Fredrik Kokin kodista tuli baptistien vakituinen kokouspaikka ja saarnaajien vakituinen majapaikka.
Vuonna 1894 perustetun seurakunnan johtajaksi ja saarnaajaksi valittiin J. G. Kokki, joka siirtyi Vaasan suomenkielisen baptistiseurakunnan saarnaajaksi 1908. 1950-luvulla baptistiseurakunta aloitti yhteistyön Ylistaron metodistiseurakunnan kanssa. Baptistiseurakunta alkoi järjestämään kokouksia uudessa tehtaankirkossa Ylistaron asemanseudulla. Tuolloin seurakunnan johtajana oli Viljo Vehkaoja. Sulo Rajala toimi seurakunnan johtajana 1970- ja 1980-luvuilla. Vuonna 1974 Ylistaron metodistiseurakunta luovutti tehtaankirkon rukoushuoneen baptistiseurakunnalle.
1960–1980-luvuilla seurakunnassa vierailleita baptistisaarnaajia olivat muun muassa Aarno Liljeström, Niilo Mäenpää, Tauno Sainio, Martta Mörsky, Emmi Anttila, Aino Lindeman, Jouko Neulanen, Siviä Jääskeläinen, Helvi Koivula ja Mikko Kolomainen. 1980-luvulle tultaessa seurakunnan toiminta siirtyi enenevässä määrin kotikokouksiin. Samaan aikaan seurakunnan johtajaksi tuli Eero Perä.
Vähitellen rukoushuoneen käyttö väheni ja rakennus jäi kylmilleen. Kun kirkkoa ei enää voitu käyttää, se purettiin. Vuonna 2005 Suomen Baptistiyhdyskunta luovutti rukoushuoneen tontin tehtaan alueen omistaneelle Kari Paavolalle.
The Host

| The Host> 괴물 |
| --- | --- |

Ohjaaja:  Bong Joon-ho
Käsikirjoittaja:  Baek Chul-hyun Bong Joon-ho
Tuottaja:  Choi Yong-bae
Säveltäjä:  Lee Byeong-woo
Kuvaaja:  Kim Hyung-koo
Leikkaaja:  Kim Sun-min
Pääosat:  Song Kang-ho Byeon Hee-bong Park Hae-il Bae Doona Ko Ah-seong
Valmistustiedot
Valmistusmaa:  Etelä-Korea
Tuotantoyhtiö:  Chungeorahm Film Sego Entertainment
Levittäjä:  Showbox Entertainment
Ensi-ilta:   27. heinäkuuta 2006    5. syyskuuta 2007 (Helsinki International Film Festival)
Kesto:  119 minuuttia
Alkuperäiskieli:  korea, englanti
Budjetti:  11,8 miljardia ₩ (11 miljoonaa $)
Tuotto:  89,4 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Host (hangul: 괴물; hanja: 怪物; uudistettu latinisaatio: Goemul) on vuonna 2006 valmistunut eteläkorealainen hirviöelokuva, joka sisältää myös komediallisia ja draamallisia elementtejä. Elokuvan on ohjannut Bong Joon-ho, joka on myös käsikirjoittanut elokuvan Baek Chul-hyunin kanssa. Elokuvan pääosassa perhettä esittävät Song Kang-ho, Byeon Hee-bong, Park Hae-il, Bae Doona ja Ko Ah-seong.
Elokuvan näki Etelä-Korean teattereissa yli 13 miljoonaa ihmistä, mikä tekee siitä maan kaikkein katsotuimman elokuvan. Elokuva voitti 14 palkintoa ja sai 9 ehdokkuutta eri kategorioissa, esimerkiksi Blue Dragon Film Awards -festivaaleilla elokuva voitti palkinnon parhaasta elokuvasta, parhaasta näyttelijätärtulokkaasta, parhaasta sivuosasta ja parhaista erikoistehosteista.
Juoni

Yhdysvaltalainen armeijan patologi määrää korealaisen apulaisensa tyhjentämään yli sata pulloa formaldehydiä viemäriin. Formaldehydi johtaa Hanjokeen, jossa muodostuu jättimäinen hirviö. Park Gang-du -niminen mies pyörittää kioskia joen rannalla isänsä kanssa. Gang-du on viemässä ruokaa asiakkaalle, kun ihmiset huomaavat jonkin roikkuvan Wonhyon sillalta. Se osoittautuu hirviöksi, joka alkaa jahdata ihmisiä rannalla. Hirviö kaappaa Gang-dun tyttären Hyun-seon, ja yhdessä Gang-dun siskon, Nam-joon, ja veljen, Nam-ilin, kanssa he päättävät pelastaa hänet.
Näyttelijöitä

| 0 | 1 | 2 |
| --- | --- | --- |
|  Song Kang-ho   | … |  Park Gang-Doo   |
|  Byeon Hee-Bong   | … |  Park Hie-bong   |
|  Park Hae-il  | … |  Park Nam-il   |
|  Bae Doona  | … |  Park Nam-Joo   |
|  Ko Ah-seong  | … |  Park Hyun-seo   |
|  Oh Dal-su  | … |  hirviö (äänirooli)   |
|  Lee Jae-eung  | … |  Se-jin   |
|  Lee Dong-ho   | … |  Se-joo   |
|  Yun Je-mun   | … |  koditon   |
Aiheesta muualla

Elokuvan viralliset Internet-sivut (englanniksi)
Janne Lehtonen

| Janne Lehtonen> Henkilötiedot |
| --- | --- |
Syntynyt: 1983 (ikä 41–42) Helsinki, Suomi
Ammatti:  yrittäjä, palomies-ensihoitaja, sotilas
Sotilashenkilö
Palvelusmaa(t):   Suomi
Palvelusvuodet:  2003–2015
Taistelut ja sodat:   Afganistanin sota  Somalian merirosvous 
Sotilasarvo:  Kersantti
Joukko-osasto:  Suomenlahden meripuolustusalue
Joukkoyksikkö:  5. miinalaivue
Perusyksikkö:  laivue
Janne Lehtonen (s. 1983 Helsinki) on suomalainen entinen Merivoimien erikoisjoukkojen sotilas, sotilasarvoltaan kersantti, ja nykyinen palomies sekä yrittäjä, joka on lisäksi esiintynyt tositelevisio-ohjelmissa.
Ura > Erikoisjoukot ja viranomaisammatti

Lehtonen on yksi alansa edelläkävijöistä Suomessa. Hän oli Suomen armeijan ensimmäisiä erikoisjoukkoyksiköön kouluttautuneita sotilaita, kun kyseinen yksikkö perustettiin 2000-luvun alkupuolella. Taiteesta pienestä iästä asti kiinnostunut Lehtonen haki asepalvelukseen taistelusukeltajakouluun (SUKK), Kirkkonummen Upinniemeen, joka on yksi puolustusvoimien Merivoimien haaroista. Siellä hän työskenteli 5. miinalaivueen Miinalaiva Pohjanmaalla. Lehtonen on uransa aikana palvellut yhteensä 13 vuotta erikoisjoukko-operaatioissa ympäri maailmaa, kuten Irakissa, Somaliassa ja Afganistanissa. Hänen toimenkuvaansa kuului taistelusukeltaminen sekä tarkka-ampujana ja lääkintämiehenä toimiminen terrorisminvastaisessa yksikössä. Yhteensä hän oli operaatioissa pitempijaksoisesti Afganistanissa kaksi kertaa, ja Somaliassa kerran. Vuonna 2015 Lehtonen siirtyi yksityiselle puolelle turvallisuustehtäviin Suomalaiselle turvallisuusalan yritykselle Afganistanissa ja Somaliassa. Hän on myös ollut mukana tukemassa Ukrainaa Venäjän sinne tekemän hyökkäyssodan jälkeen, ja muun muassa kouluttamassa nuoria sotilaita.
Nykyään Lehtonen on töissä Helsinki-Vantaan lentoasemalla palomies-ensihoitajana sekä pelastussukeltajana yhdessä erikoisjoukkokollega Robin Hendryn kanssa. Hän on myös yksi Keravalla sijaitsevan kuntosaliyritys CrossFit Woiman omistajista ja valmentajista. Lisäksi hän on pyörittänyt omaa tatuointistudiota Keravan Klondyke-talossa.
Ura > Televisiossa

Vuodesta 2022 alkaen Lehtonen nähdään Nelosella ja Ruudussa esitettävässä Erikoisjoukot -tositelevisiosarjassa leirin pääkouluttajan roolissa. Lehtonen oli myös mukana syksyllä 2023 alkaneessa Amazing Race Suomi -seikkailurealityn ensimmäisellä kaudella yhdessä erkoisjoukko-kollega Robin Hendryn kanssa. Kilpailussa olleista kahdestatoista parista he sijoittuivat kolmansiksi.
Ura > Kirjailijana

Lehtonen on nykyään myös kirjailija. Hänen esikoisteoksensa ilmestyy alkuvuonna 2025, jonka hän on kirjoittanut yhteistyössä kustantamo WSOYn kanssa. Kirjassa hän avaa lapsuuttaan sekä uraansa erikoisjoukkojen operaattorina.
Yksityiselämä

Lehtonen varttui lapsuutensa Vantaan Hakunilan lähiössä.
Hän oli naimisissa Mia-Riitta Lehtosen kanssa, jonka kanssa hän oli ollut yhdessä kouluiästä lähtien. Heillä on kaksi lasta. He erosivat marraskuussa 2024.
Hän on kertonut sairastavansa traumaperäistä stressihäiriötä (PTSD), mikä sai alkunsa hänen erikoisjoukkouransa aikana. Hän on kuitenkin puhunut sekä saanut apua oireisiin, ja täten pystyy elämään traumojensa kanssa.
Filmografia

| Televisiosarjat> Vuosi | Televisiosarjat> Sarja | Televisiosarjat> Rooli |
| --- | --- | --- |
| 2022− | Erikoisjoukot | leirin pääkouluttaja |
| 2023 | Amazing Race Suomi | yksi kilpailijoista |
Aiheesta muualla

Janne Lehtonen Instagramissa
Janne Lehtonen Internet Movie Databasessa. (englanniksi)
Äijälä (täsmennyssivu)

Äijälä on kylä ja seuraavien henkilöiden sukunimi:
Äijälä, kylä Laukaassa
Äijälä, kylä Muurlassa
Äijälänranta, alue Halssilan kaupunginosassa Jyväskylässä
Äijälänsalmi, salmi Jyväskylässä
Äijälä, karjalainen kulttuurikeskus Kangasalla
Sukunimi

Ada Äijälä (1886–1928), filosofian maisteri ja koulunjohtaja
Eeli Äijälä (s. 2005), jääkiekkoilija
Ilari Äijälä (s. 1986), jalkapalloilija
Juha Äijälä (s. 1959), jalkapalloilija
Jussi Äijälä (s. 1988), jalkapalloilija
Läjä Äijälä (s. 1958), muusikko ja sarjakuvapiirtäjä
Mikael Äijälä (s. 2000), suomalais-luxemburgilainen jääkiekkoilija
Olli-Pekka Äijälä (s. 1965), jääkiekkoilija
Tauno Äijälä (s. 1941), mediavaikuttaja (Mtv3)
Timo Äijälä, rumpali.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kalevan kisat 1919

Kalevan kisat järjestettiin vuonna 1919 Turussa 16.–17. elokuuta. Kilpailupaikka oli Turun urheilupuisto. Kalevan maljan voitti Helsingfors IFK.
Mitalistit

| Laji | Kultaa | Aika /  tulos | Hopeaa | Aika /  tulos | Pronssia | Aika /  tulos |
| --- | --- | --- | --- | --- | --- | --- |
| 100 m | Erik Wilén | 11,0 | Waldemar Wickholm | 11,1 | Niilo Nurminen | 11,2 |
| 200 m | Erik Wilén | 23,3 | Waldemar Wickholm | 23,4 | Rafael Nyström | 23,9 |
| 400 m | Erik Wilén | 50,9 | Waldemar Wickholm | 51,7 | Axel Kuffschinoff | 51,8 |
| 800 m | Axel Kuffschinoff | 1.59,9 | Gösta Malmqvist | 2.02,3 | Nestori Järvelä | 2.06,6 |
| 1 500 m | Gösta Malmqvist | 4.08,0 | Nestori Järvelä | 4.12,4 | Fredrik Tuulos | 4.13,2 |
| 5 000 m | Teodor Koskenniemi | 15.29,3 | Heikki Liimatainen | 15.38,9 | Eino Rastas | 16.07,8 |
| 10 000 m | Heikki Liimatainen | 32.35,5 | Eino Rastas | 33.44,3 | Paavo Nurmi | 33.56,4 |
| 25 000 m | Tatu Kolehmainen | 1.31.01,9 | Aarne Kallberg | 1.35.08,9 |  |  |
| 110 m aidat | Waldemar Wickholm | 16,2 | Paavo Johansson | 16,3 | Olof von Troil | 16,7 |
| 400 m aidat | Erik Wilén | 58,0 | Waldemar Wickholm | 58,1 | Bengt Bengtström | 59,7 |
| Korkeushyppy | Hubert Gädda | 175 | Oiva Linturi | 175 | Uno Gerasimovitsch | 170 |
| Seiväshyppy | Armas Rauhamaa | 355 | Yrjö Helander | 355 | Jussi Ruoho | 345 |
| Pituushyppy | Ossian Nylund | 671 | Vilho Tuulos | 656 | Waldemar Wickholm | 639 |
| Kolmiloikka | Vilho Tuulos | 14,85 | Ossian Nylund | 13,75 | Väinö Rainio | 13,73 |
| Kuulantyöntö | Armas Taipale | 13,35 | Kalle Hongisto | 12,53 | Oiva Linturi | 12,48 |
| Kuulantyöntö yhteistulos | Armas Taipale | 24,69 | Oiva Linturi | 23,78 | Paavo Johansson | 23,39 |
| Kiekonheitto | Armas Taipale | 42,98 | Vilho Niittymaa | 37,58 | Ranne Roni | 36,48 |
| Kiekonheitto yhteistulos | Armas Taipale | 82,05 | Vilho Niittymaa | 70,89 | Ranne Roni | 68,05 |
| Moukarinheitto | Erik Eriksson | 41,62 | Johan Pettersson | 40,13 | Vilho Niittymaa | 37,13 |
| Keihäänheitto | Paavo Johansson | 61,38 | Urho Peltonen | 60,18 | Julius Saaristo | 59,04 |
| Keihäänheitto yhteistulos | Julius Saaristo | 111,46 | Urho Peltonen | 109,11 | Paavo Johansson | 106,80 |
| Painonheitto | Johan Pettersson | 9,77 | Erik Eriksson | 9,71 | Arne Thurman | 9,47 |
| Viisiottelu | Hugo Lahtinen | 13 | Vilho Tuulos | 16 | Hjalmar Stenström | 17 |
| Kymmenottelu | Paavo Johansson | 7052,930 | Artturi Niemi | 6338,795 |  |  |
Kymmenottelu ja viestimestaruuskilpailut

Kymmenottelussa ja viesteissä kilpailtiin Helsingissä 5.-6. heinäkuuta
Kymmenottelu ja viestimestaruuskilpailut > Kymmenottelun tulokset

Kymmenotteluun osallistui kaksi urheilijaa.
Lajit: 100 m, korkeus, kuula, 400 m, pituus, 110 m aidat, kiekko, seiväs, keihäs ja 1 500 m.
| Sija | Nimi | Seura | 1 | 2 | 3 | 4 | 5 | 6 | 7 | 8 | 9 | 10 | Tulos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | Paavo Johansson | Helsingin Kisa-Veikot | 12,3 | 170 | 11,21 | 57,3 | 605 | 17,1 | 35,50 | 320 | 55,35 | 5.39,9 | 7 047,85 |
| 2 | Artturi Niemi | Kuopion Reipas | 12,4 | 165 | 12,19 | 58,3 | 579 | 18,2 | 31,43 | 310 | 44,30 | 5.39,9 | 6 338,79 |
10 000 metrin viestin voitti HKV ajalla 30.49,5, Tampereen Pyrintö jäi toiseksi ajalla 31.54,3
1 600 metrin viesti: 1) IFK 3.37,9 2) Pyrintö 3.38,0 3) IFK2 3.38,7 4) HKV 3.42,4
400 metrin viesti: 1) IFK (Nyström, Jefimoff, Vilen, Vickholm) 44,8 2) Pyrintö (Lahtinen, Tuulos, Halme, Lönn) 45,5 - alkukilpailussa HKV:n edustaja kaatui ja IFK:n kakkosjoukkue tuli tämän johdosta hylätyksi.
Naisten 100 metriä: 1) Olga Virtanen, Tampereen Pyrintö 14,6
3 000 m joukkuejuoksuun osallistuivat vain Koskenniemi (9.12), Miettinen (9.25,8) ja Väiniö (9.55).
25 000 metrin juoksu: 1) Tatu Kolehmainen 1.31,02 2) A. Kallberg 1.35,08,9. Tallgren keskeytti.
Köydenvedon voitti HKV:n ykkösjoukkue.
Kalevan malja

| # | Seura | Pist |
| --- | --- | --- |
| 1 | Helsingin IFK | 91 |

| 2 | Helsingin Kisa-Veikot | 55 |
| 3 | Tampereen Pyrintö | 44 |
Gary Rowett

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. maaliskuuta 1974 (ikä 50)
Syntymäpaikka: Bromsgrowe, Worcestershire, Englanti
Pelipaikka: puolustaja
Pituus: 185 cm
Seura
Seura: Oxford United
Tehtävä: päävalmentaja
Seurat
| Vuodet | Seura | O | (M) |
| 1991–1994 | Cambridge United | 63 | (9) |
| 1994–1995 | Everton | 4 | (0) |
| 1995 | → Blackpool | 17 | (0) |
| 1995–1998 | Derby County | 105 | (2) |
| 1998–2000 | Birmingham City | 87 | (6) |
| 2000–2002 | Leicester City | 49 | (2) |
| 2002–2004 | Charlton Athletic | 13 | (1) |
| 2005–2007 | Burton Albion | 43 | (1) |
Valmennusura
2012–2014: Burton Albion
2014–2016: Birmingham City
2017–2018: Derby County
2018–2019: Stoke City
2019–2023: Millwall
2024: Birmingham City
2024–: Oxford United
 Seurajoukkueuran tilastot kattavat vain kansalliset sarjat.
Gary Rowett (s. 6. maaliskuuta 1974) on englantilainen jalkapallovalmentaja ja entinen puolustaja. Joulukuusta 2024 lähtien hän on toiminut Oxford Unitedin päävalmentajana.
Ura pelaajana

Rowett hankki jalkapalloilijan oppinsa Cambridge Unitedin junioriorganisaatiossa ja nousi edustusmiehistöön kaudella 1991/92. Rowettin debyyttikaudella Cambridge sijoittui 2. divisioonassa (nykyinen Englannin Mestaruussarja) viidenneksi, mikä on edelleen seuran paras sijoitus. Rowett edusti Cambridgeä kolme kautta ja pelasi 65 ottelua seuran puolustuslinjassa, kunnes siirtyi vuonna 1994 Evertoniin. Peliaikaa uudessa seurassa tuli kuitenkin nihkeästi, eikä Rowett ollut mukana FA Cupin voittaneessa kokoonpanossa keväällä 1995. Vähäisen peliajan myötä Rowett siirtyi lainalle Blackpooliin. Lainapestinsä jälkeen Rowett myytiin Evertonista Derby Countyyn.
Derbyssä Rowett kuului uuden valmentajan Jim Smithin luottopelaajiin ja hän urakoi kolmen kautensa aikana 101 ottelua seuran puolustuslinjassa. Ensimmäinen Derby-kausi päättyi 1. divisioonan kakkossijaan ja joukkue nousi Valioliigaan. Rowett sai vastuuta myös pääsarjatasolla, jossa Derby seuraavat vuodet pelasi. Rowett siirtyi elokuussa 1998 sarjaporrasta alemmas Birmingham Cityyn, josta kahden hyvän kauden jälkeen Leicester Cityyn. Hän pelasi vielä urallaan Charltonissa ja Burton Albionissa, kunnes lopetti pelaajauransa 33-vuotiaana kauden 2006/07 jälkeen.
Gondoli 2000

| Gondoli 2000 |
| --- | --- |

Paikkakunta::  Kittilä, Suomi
Talviurheilukeskus:: Levi Ski Resort
Tunturi:: Levi
Valmistaja:: Doppelmayr
Valmistumisvuosi:: 2000
Rakenne
Tyyppi:: Gondolihissi
Kapasiteetti:: 2 000 henkilöä/h
Ala-asema:: 220 m
Yläasema:: 522 m
Korkeusero:: 302 m
Pituus:: 1 410 m
Pylväitä:: 11 kpl
Nopeus:: 5 m/s
Gondoli 2000 on Kittilän Sirkassa sijaitseva gondolihissi, joka vie Levin huipulle. Se oli Suomen ensimmäinen gondolihissi.
Levin gondollihissillä kestää noin 5 minuuttia ja 10 sekuntia päästä huipulle. Se on yksi tunnetuimmista Levin tuntomerkeistä.
Hissi palvelee talviaikaan muun muassa vieressä sijaitsevaa Levi Black -rinnettä, joka on yksi Suomen jyrkimmistä rinteistä. Siinä järjestetään perinteisesti jokavuotinen alppihiihdon maailmancupin pujottelukilpailu. Kesäaikaan se toimii maisemahissinä ja palvelee Levi Bike Parkin alamäkipyöräilyreittejä.
Se täytti 20 vuotta kesä-heinäkuun vaihteessa 2020.
Näkymä läheltä Levin huippua vuonna 2008.
Alexander Fleming

| Alexander Fleming |
| --- | --- |

Henkilötiedot
Syntynyt: 6. elokuuta 1881
Kuollut: 11. maaliskuuta 1955 (73 vuotta)
Arvonimi: Sir
Koulutus ja ura
Tutkinnot:  Imperial College London
Tutkimusalue:  bakteriologia, immunologia
Tunnetut työt:  penisilliini, lysotsyymi
Palkinnot:   Nobelin lääketieteen palkinto (1945)
 Nimikirjoitus
Näyte penisilliinihomeesta jonka Alexander Fleming esitteli, vuonna 1935.
Alexander Fleming (6. elokuuta 1881 – 11. maaliskuuta 1955) oli skotlantilainen tutkija, joka tunnetaan penisilliinin keksijänä. Hän eristi myös ensimmäisenä, vuonna 1921, lysotsyymin.
Elämä

Fleming syntyi maatilalla Itä-Ayrshiressa, kävi paikalliset koulut ja hankki työpaikan laivanvarustamosta. 20-vuotiaana hän sai perinnön sedältään, ja sen turvin aloitti opinnot St. Mary's Hospitalin lääketieteellisessä koulussa Lontoossa vuonna 1901. Hän valmistui vuonna 1906. Ensimmäisessä maailmansodassa Fleming oli lääkärinä Boulognessa hoitamassa englantilaisia joukkoja. Hän etsi antiseptisiä aineita haavatulehdusten hoitoon. Sodan jälkeen hän jatkoi työtään tutkijana ja opettajana St. Mary's Hospitalin lääketieteellisessä koulussa ja rokotuslaboratoriossa, joka liitettiin vuonna 1933 Institute of Pathology and Researchin osaksi. Flemingistä tuli vuonna 1921 rokotuslaboratorion johtajan sijainen. Samana vuonna hän eristi lysotsyymin. Se on  syljessä ja kyynelnesteessä esiintyvä bakteereita tuhoava entsyymi.
Kun Fleming tuli syyskuussa 1928 muutaman viikon poissaolon jälkeen takaisin laboratorioon, hän huomasi erääseen bakteeriviljelymaljaan vahingossa päässeen homepesäkkeen ja sen ympärillä kehän, jossa maljassa viljellyt stafylokokit eivät kasvaneet. Fleming ei heittänyt pois pilalle mennyttä maljaa vaan alkoi tutkia havaitsemaansa ilmiötä. Hän totesi, että kyseinen Penicillium-sukuun kuuluva home eritti kasvupaikkansa ympäristöön ainetta, joka aiheutti stafylokokeissa sekä kasvun estymistä että bakteerien hajoamista. Home, jonka Fleming löysi, todettiin Penicillium notatum -lajiksi. Vaikuttavalle, vielä tuntemattomalle aineelle annettiin nimi penisilliini sitä valmistavan homeen mukaan. Fleming arveli, että penisilliinistä saattaisi kehittyä hyvä lääke ihmisten hoitamiseksi. Ainetta ei voitu kuitenkaan tuottaa tehokkaasti eikä helposti tarpeeksi suuria määriä, joten hometta tutkittiin lähinnä vain hänen laboratoriossaan. Vasta toisen maailmansodan puhjettua syntyi liittoutuneilla kiinnostus kaikkia antiseptisia aineita kohtaan. Silloin ruvettiin tutkimaan penisilliinin massatuotannon mahdollisuuksia. Yhdysvalloissa aloitettiin teollinen tuotanto vuonna 1943, kun oli löydetty parempia elatusaineita ja Penicillium notatum -laji, joka kasvoi elatusaineessa upoksissa. Vuoden 1944 puolivälissä penisilliiniä valmistettiin jo niin paljon, että sitä riitti tarpeeksi liittoutuneiden sotavoimien käyttöön. Toisen maailmansodan päätyttyä penisilliini saatiin myös vähitellen siviilikäyttöön eri puolilla maailmaa.
Fleming sai Royal Societyn jäsenyyden vuonna 1943, hänet aateloitiin vuonna 1944, ja vuonna 1945 sai hän Nobelin fysiologian ja lääketieteen palkinnon Howard Floreyn ja Ernst Boris Chainin kanssa penisilliinin keksimisestä.
Fleming oli vuodesta 1946 johtajana Institute of Pathology and Research -laitoksessa, jonka nimeksi tuli Wright-Fleming-Institute vuonna 1948, jolloin Fleming siirtyi eläkkeelle.
Fleming kuoli keväällä 1955 sydäninfarktiin Lontoon Chelseassa. Hänen tuhkansa on haudattu St Paulin katedraaliin.
Kirjallisuutta

Maurois, André: Sir Alexander Fleming: elämä ja työ.  Suomentanut J. A. Hollo. Helsinki:  WSOY, 1961.
Länsi-Afrikan valtioiden keskuspankki

Rahaliiton jäsenmaat.
Länsi-Afrikan valtioiden keskuspankki (ransk. Banque centrale des États de l’Afrique de l’Ouest eli BCEAO) on Länsi-Afrikan rahaliitto UMOA:an kuuluvien kahdeksan maan yhteinen emissiopankki. Sen päätoimipaikka sijaitsee Senegalin pääkaupungissa Dakarissa. Rahaliiton jäsenmaita ovat Länsi-Afrikan CFA-frangia käyttävät Benin, Burkina Faso, Guinea-Bissau, Mali, Niger, Norsunluurannikko, Senegal ja Togo.
Vuonna 1962 perustettu keskuspankki laskee liikkeelle rahaliiton jäsenmaissa käytettävät setelit ja kolikot. Niiden luomisesta, liikkeelle laskusta ja mitätöimisestä päättää rahaliiton ministerineuvosto.
Keskuspankin tehtäviin kuuluvat:
rahapolitiikan määrittely ja toimeenpano
pankki- ja rahoitusjärjestelmän vakauden ylläpitäminen
maksujärjestelmien toiminnan edistäminen, valvonta ja turvaaminen
rahaliiton ministerineuvoston päättämän valuuttapolitiikan toimeenpano
jasenvaltioiden valuuttavarantojen hoitaminen.
Keskuspankki koostuu viidestä elimestä:
pääjohtaja
rahapoliittinen komitea
hallintoneuvosto
tarkastuskomitea
kansalliset luottoneuvostot.
Pankin pääjohtaja on vuonna 2011 nimitetty norsunluurannikkolainen Tiémoko Meyliet Koné.
Aiheesta muualla

Länsi-Afrikan valtioiden keskuspankin sivusto (ranskaksi)
Flying Mile

| Flying Mile |
| --- | --- |
Paikkakunta::  Mont-Tremblant, Quebec, Kanada
Talviurheilukeskus:: Mont Tremblant Ski Resort
Vuori:: Flying Mile Peak
Rinneluokitus:: Musta
Yläasema:: 590 m
Ala-asema:: 254 m
Korkeusero:: 336 m
Pituus:: ~1 200 m
Keskijyrkkyys:: ~28 %
Hissi
Hissi:: Flying Mile
Tyyppi:: 4-hengen tuolihissi
Kapasiteetti:: 2 800 henkilöä/h
Ala-asema:: 254,2 m
Yläasema:: 588,9 m
Naiset
Suurpujottelu
Lähtö:: 590 m
Maali:: 270 m
Korkeusero:: 320 m
Pituus:: 1 190 m
Keskijyrkkyys:: 26,9 %
1. MC-kilpailu:: 2.12.2023
Kumparelasku
Pituus:: 238 m
Keskijyrkkyys:: 28°
1. MC-kilpailu:: 20.1.2018
Flying Mile on laskettelurinne Mont-Tremblantissa Quebecissä Kanadassa.
Flying Mile -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja. Mont-Tremblantissa järjestettiin ensimmäistä kertaa maailmancupin kumparelaskukilpailut 27. tammikuuta 1996 ja vuoteen 2005 asti ne käytiin vuosittain Mont Tremblant -vuoren toisella puolen olevalla Cossack-rinteellä.
Ensimmäinen alppihiihdon maailmancupin osakilpailu järjestettiin rinteellä joulukuussa 2023.
Jarmo Kiprusoff

Jarmo Juha Antero Kiprusoff (16. marraskuuta 1951 Turku – 1. helmikuuta 2024 Turku) oli suomalainen jääkiekkoilija. Hän pelasi maalivahtina SM-sarjassa kaudella 1970–1971 Kiekko-67:n joukkueessa. Hän kuului kokoonpanoon kauden kaikissa 22 ottelussa mutta pääsi kentälle vain kolmessa ottelussa, joissa sai kaksi jäähyminuuttia.
Jarmo Kiprusoffin (Näppi) muut seurat olivat Turun Toverit ja Åbo IFK. Vuonna 1968 hän saavutti Varsinais-Suomen piirin A-juniorien mestaruuden. Kesäisin hän pelasi jalkapalloa ja yleisurheili (TUK:n piirimestaruusmitaleja). Kiprusoff oli ammatiltaan leipuri ja hänen kotikuntansa oli Turku. Hän harrasti kirjallisuutta ja edisti jääkiekon toimintaedellytyksiä Turussa. Kiprusoff oli muiden pelaajatoveriensa kanssa perustamassa Kiekko-67 seuraa, kun ÅIFK vetäytyi jääkiekkotoiminnasta ja Kiekko-67 lunasti ÅIFK:n sarjapaikan.
Jarmo Kiprusoffin pojat Marko ja Miikka Kiprusoff ovat menestyneitä jääkiekkoilijoita.
Kaima

Kaima on henkilö, jolla on sama etunimi kuin toisella henkilöllä.
Käyttö

Kaimoja ovat esimerkiksi Mika Häkkinen ja Mika Kojonkoski, joilla molemmilla on etunimenä Mika. Kaima-sanaa käytetään myös puhuttelusanana: "Hei kaima!"
Sukunimikaimoiksi kutsutaan henkilöitä, joilla on sama sukunimi ilman sukulaisuussuhdetta.lähde?
Kulttuurierot

Englannin kielen sana namesake ei täysin vastaa kaima-käsitettä, sillä se yleensä viittaa henkilöön, joka on nimetty toisen henkilön mukaan. Kaimasuhde voi sen sijaan olla myös sattumanvarainen.
Oxford United FC

Oxford United Football Club on englantilainen jalkapalloseura Oxfordista, Oxfordshiren alueelta. Seura pelaa Englannin sarjajärjestelmän toisella tasolla, Mestaruussarjassa. Korkeimmillaan Oxford United on pelannut pääsarjatasolla vuosina 1985–1988.